b"\n_START_ARTICLE_\nBatalla de la Bisbal (1813)\n_START_SECTION_\nAntecedents\n_START_PARAGRAPH_\nL'ex\xc3\xa8rcit anglo-siciliano-espanyol de John Murray, amb seu a Alacant, va infligir un fort cop al cos del mariscal Louis Gabriel Suchet a la batalla de Castalla l'abril. Despr\xc3\xa9s d'aquesta acci\xc3\xb3, Arthur Wellesley, marqu\xc3\xa8s de Wellington, va ordenar a Murray que ataqu\xc3\xa9s Tarragona. Wellington tenia previst llan\xc3\xa7ar la seva ofensiva d'estiu de 1813 contra els ex\xc3\xa8rcits francesos de Josep Bonaparte. En atacar Tarragona, Wellington va voler evitar que Suchet refor\xc3\xa7\xc3\xa9s a Josep._NEWLINE_Per poder reabastir Tarragona i el castell del Coll de Balaguer, la divisi\xc3\xb3 de Lamarque va refor\xc3\xa7ar Barcelona des de Girona i Decaen va enviar un comboi des de Barcelona, amb 6000 homes, 300 cavalls i cinc canons. Copons va sortir al seu encontre des de Vic amb 3.000 homes i 30 cavalls, als que es va unir la brigada de Manso al coll de Santa Cristina. Els francesos van sortir de Reus el 15 de maig i van reprendre el cam\xc3\xad de Barcelona, atacats per les forces navals angleses, passant per Tarragona l'endem\xc3\xa0, i arribant a Br\xc3\xa0fim el 17 de maig.\n_START_SECTION_\nLa batalla\n_START_PARAGRAPH_\nEls espanyols es van deixar veure a Brafim i es van retirar al Pened\xc3\xa8s. Mentre Josep Manso es feia fort a La Bisbal del Pened\xc3\xa8s, Francisco de Copons va destacar al Regiment Ult\xc3\xb2nia i els tiradors de Catalunya a una atalaia sobre el penya-segat de Roca d'Eura, per\xc3\xb2 es va retirar, sent ocupat per sis batallons francesos de Maurice Mathieu, mentre uns altres dos van atacar la vila, d'on foren rebutjats, i el comboi seguia el cam\xc3\xad a Barcelona. Un atac de tres batallons, la cavalleria i dues peces d'artilleria va aconseguir prendre La Bisbal fent fugir a Copons, mentre Manso aguantava._NEWLINE_Cridat per Manso, Copons va retornar al camp de batalla, fent fugir als francesos, que foren fustigats en el seu retorn a Barcelona.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nCopons i la seva divisi\xc3\xb3 van ser a bloquejar la carretera de Barcelona i una for\xc3\xa7a brit\xc3\xa0nica va ocupar el castell del Coll de Balaguer. En lloc d\xe2\x80\x99atacar immediatament les dues febles guarnicions, Murray va establir bateries de setge. El 7 de juny, el fort\xc3\xad reial estava indefens en el bombardeig, per\xc3\xb2 Murray va decidir esperar fins a l'11 de juny abans d'assaltar-lo. Quan va saber que Tarragona va ser atacada, Suchet va comen\xc3\xa7ar a marxar al nord de Val\xc3\xa8ncia amb 8.000 homes, i des de Barcelona, Decaen va enviar el general Maurice Mathieu i 6.000 homes cap al sud. Suchet preveia que les dues columnes es reunissin a Reus. Quan Murray va sentir que els soldats francesos estaven a prop, de seguida va ordenar que es torn\xc3\xa9s a embarcar el seu ex\xc3\xa8rcit, per disgust de Hallowell i Copons va quedar a l'estacada. El 18 de juny, la flota mediterr\xc3\xa0nia es va col\xc2\xb7locar sobre l'horitz\xc3\xb3. Lord William Bentinck va rellevar Murray del comandament i la frustrada expedici\xc3\xb3 va tornar a Alacant._NEWLINE_Amb el triomf de Wellington a la batalla de Vit\xc3\xb2ria el 21 de juny de 1813 les posicions de Gabriel Suchet a Val\xc3\xa8ncia i Arag\xc3\xb3 no es podien sostenir i va retirar les tropes, que va concentrar a prop de Barcelona, deixant guarnicions a Denia (120 homes), Sagunt (1.200), Pen\xc3\xadscola (500), Morella (120) i Tortosa (5.500), i a Mequinensa (400 hombres) i Monts\xc3\xb3, seguits per l'ex\xc3\xa8rcit de William Bentinck de 28.000 espanyols, brit\xc3\xa0nics, alemanys i italians. Finalment, el 13 d'agost, el  general Suchet es va retirar de Tarragona."